มีเพศสัมพันธ์ก่อวันไข่ตก2วัน ตอนประมาณ6:00น กินยาคุมกำเนิดฉุกเฉินแบบ1เม็ดตอน8.00น เช้าวันต่อมาวมีเพศสัมพันธ์อีกกินยาคุมฉุกเฉินได้ไหมค่ะ
สวัสดีค่ะ หากมีเพศสัมพันธ์เวลา 6.00 น. แล้วได้ทานยาคุมฉุกเฉินแบบ 1 เม็ดเวลา 8.00 น. ยาคุมฉุกเฉินก็จะช่วยป้องกันการตั้งครรภ์ได้ประมาณ 95%แต่หากได้มีเพศสัมพันธ์อีกครั้งในตอนเช้าวันถัดไป ซึ่งน่าจะเกิน 24 ชั่วโมงแล้ว ฤทธิ์ในการป้องกันการตั้งครรภ์ของยาคุมฉุกเฉินก็จะหมดลงไปแล้ว ดังนั้น ก็ควรต้องทานยาซ้ำอีกครั้งค่ะหลังจากนี้ หากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ และการทานยาคุมฉุกเฉินติดๆ กัน ฤทธิ์ในการป้องกันก็จะลดลงไปเรื่อยๆ ค่ะ